વાઘોડિયા નગરમાં દ્વારકાધીશ મંદિરના પાટોત્સવ પ્રસંગે વહેલી સવારે વૈષ્ણવો દ્વારા પ્રભાતફેરી કાઢવામાં આવી હતી અને ત્યારબાદ વૈષ્ણવ હવેલીમાં વૈષ્ણવો દ્વારા યમુનાષ્ટકના પાઠ તથા રાજભોગમાં તિલકના દર્શનનો વૈષ્ણવોએ લાભ લીધો હતો અને સાંજના ભારત નગર સોસાયટીમાં આવેલ વલ્લભદાસ ચંદુલાલ શાહના નિવાસ સ્થાનેથી ઘોડાબગીમાં પરમ પૂજ્ય વલ્લભકુલભુષણ ગોસ્વામી ૧૦૮ શ્રી વાગેશકુમારજીને ઘોડાબગીમાં બેસાડી શોભાયાત્રા વાઘોડિયા નગરના મુખ્ય ચાર રસ્તા લાયબ્રેરી ચાર રસ્તા થઇ શ્રી દ્વારકાધીશ મંદિરના ચોગાનમાં લઇ જઇ શોભાયાત્રાને સભાના રૃપમાં ફેરવવામાં આવી હતી જ્યાં પરમ પૂજ્ય ૧૦૮ વાગેશકુમારજીનું વૈષ્ણવો દ્વારા પુષ્પહારથી સ્વાગત કરવામાં આવ્યું હતું અને ત્યારબાદ પરમ પૂજ્ય ૧૦૮ વાગેશકુમારજી મહારાજશ્રીએ વૈષ્ણવોને વચનામૂર્તમાં જણાવ્યું હતું કે, મનુષ્ય અવતાર વારંવાર મળતો નથી ૮૪ લાખ યોનીમાં ફર્યા બાદ આ મનુષ્ય અવતાર મળે છે.